open-index/open-wikipedia-markdown huggingface dataset:
Odorizácia

**Odorizácia** je pridávanie páchnucich látok do plynov (napr. na varenie, kúrenie) ku signalizácii úniku týchto plynov, keďže samotný plyn je bez vône (zápachu), prípadne je ťažko detegovateľný.

Výhoda spočíva v zistení úniku plynu pri poruche vedenia, prípadne pri zhasnutí plameňa, napr. v kuchyni pri varení, čím sa predchádza nebezpečenstvu výbuchu.

Kategória:Plyny
Politika.sk

***Politika.sk*** bola televízna politická relácia, ktorú vysielala TV JOJ od októbra 2006 do konca roku 2007. Nedeľnú poludňajšiu diskusiu moderovala Silvia Kušnírová.

Kategória:Televízne relácie TV JOJ
Kategória:Politické televízne programy
Silvia Kušnírová

**Silvia Kušnírová** (* 1979) je slovenská podnikateľka, filantropka, trénerka mediálnej komunikácie a bývalá novinárka.

## Profesionálna kariéra
So žurnalistikou začala ešte počas štúdia na vysokej škole. V roku 1998 ako študentka 1. ročníka na univerzite začala pracovať pre vtedajšie rádio ''Twist'', kde sa z pozície politickej reportérky vypracovala na moderátorku spravodajskej relácie Žurnál rádia Twist. V roku 2001 prijala ponuku spravodajskej televízie TA3, kde okrem pozície politického reportéra moderovala spolu s Beatou Oravcovou politickú diskusnú reláciu V politike. 

Získala dve novinárske ceny: *Cenu Open Society Foundation* a Cenu Eurotelevízie v ankete *Osobnosť televíznej obrazovky*. Komunikáciu študovala nielen na Slovensku, ale aj v USA a Spojenom kráľovstve, a stážovala v BBC, CNN London, či Voice of America. 

## Súčasnosť

Ako prezidentka Asociácie public relations (APR SR) zorganizovala 1. medzinárodný PR summit na Slovensku.

Pod značkou *MEET THE PRESS* vedie školu komunikácie pre top manažérov a podnikateľov.

Je sponzorkou a členkou správnych rád neziskových organizácií Divé maky, ktoré sa venujú talentovaným rómskym deťom a Raná starostlivosť, ktorá prevádzkuje jediné špecializované Centrum včasnej intervencie pre rodiny detí so zrakovým a viacnásobným znevýhodnením. V rámci filantropickej *Art platformy collective* podporuje talentovaných umelcov zo Slovenska. V roku 2018 podporila platforma súťaž o Cenu Oskara Čepana pre mladých umelcov do 40 rokov.

V roku 2018 absolvovala na Stanford Graduate School of Business prestížny Stanford Executive Program „Be a Leader Who Matters“.

## Externé odkazy
* Výsledky novinárskej ceny 2005
* Silvia Kušnírová  
* Osobnosti.sk 
* Silvia Kušnírova na Collective

Kategória:Slovenskí rozhlasoví moderátori
Kategória:Slovenskí televízni moderátori
Jitka Zelenková

**Jitka Zelenková** (* 5. jún 1950, Brno) je česká speváčka. V jej repertoári sú prodovšetkým balady, swingové a jazzové piesne a šansóny. Spolupracuje s poprednými českými textármi. Takmer 14 rokov vystupovala ako vokálistka a sólistka v skupine Ladislava Štaidla spolu s Karlom Gottom, dva roky spolu so slovenskou speváčkou Janou Kocianovou. 

## Najznámejšie hity

* Zázemí (hudba Neil Sedaka, český text Eduard Pergner, album Zázemí, 1979)
* Zpívání (hudba Roy Orbison, Joe Melson, český text Eduard Pergner, album Zázemí, 1979)
* Ty mně smíš i lhát (hudba Francis Lai, český text Eduard Pergner. album Zázemí, 1979)
* Vyprávění v pokoji (hudba Amanda McBroom, český text Eduard Pergner, album Kdo jsem vlastně já..., 1981)
* Mít svůj kout (hudba Petr Hapka, text Zdeněk Rytíř, album Kdo jsem vlastně já..., 1981)
* Rád (hudba Jiří Zmožek, text Eduard Pergner, album V tuto chvíli, 1983)
* Máme si co říct (hudba Jiří Zmožek, text Eduard Pergner, album Máme si co říct, 1985)
* Bez lásky láska není (hudba Mick Jones, český text Eduard Pergner, album Bez lásky láska není, 1987)
* Smůla bude v tom (hudba Jiří Zmožek, text Eduard Pergner, album Zázemí 2, 1992)
* Ideální počasí (hudba Dario Farina, český text Eduard Pergner, album Sametový hlas, 2004)

## Diskografia
### LP albumy
* 1979 *Zázemí* – Supraphon
* 1981 *Kdo jsem vlastně já* – Supraphon
* 1982 *Close up* – Supraphon
* 1983 *V tuto chvíli* – Supraphon
* 1985 *Máme si co říct* – Supraphon
* 1987 *Bez lásky láska není* – Supraphon

### CD albumy
* 1992 *Zázemí II.* – Supraphon
* 1993 *Jen pár večerů* – Supraphon
* 1994 *Perly* – Maximum
* 1998 *Bez lásky láska není – 20x Jitka Zelenková* – Sony Music / Bonton
* 2000 *Jitka* – Warner Music
* 2004 *Sametový hlas* – Supraphon
* 2006 *Pod kůží* – Westrecords
* 2007 *Moje vánoce* – Epinien
*2010 *Zlatá kolekce* – Popron Music
*2012 Krásný důvod – Radioservis, a.s.
*2014 *Já tě mám ráda –* Supraphon
*2018 *Intimity –* Supraphon
*2020 *Best Of –* Supraphon

## Iné projekty

 
## Externé odkazy
* Oficiálne stránky Jitky Zelenkovej
* O Jitke Zelenkovej na stránkach vydavateľstva Supraphon
* filmografia

## Zdroj

Kategória:České popové speváčky
Kategória:České džezové speváčky
Kategória:České swingové speváčky
Kategória:Osobnosti z Brna
Rašbam

Rabi **Šmu’el ben Me’ir** (hebr. רבי שמואל בן מאיר), známejší pod hebrejským akronymom **Rašbam** (* asi 1085, Ramerupt, Francúzsko – † asi 1158, tamže) bol stredoveký židovský učenec, komentátor Biblie a tosafista, vnuk Rašiho. Najvýznamnejší predstaviteľ tzv. pšatového výkladu.

## Externé odkazy
* Kritické vydanie Rašbamovho komentára vo formáte PDF

Kategória:Narodenia v 11. storočí
Kategória:Úmrtia v 12. storočí
Kategória:Francúzski rabíni
Kategória:Predstavitelia židovskej teológie
Kategória:Francúzske osobnosti židovského pôvodu
Ussuri

**Ussuri** (, ) je rieka vo Východnej Ázii, tvoriaca hranicu medzi Ruskom a Čínou.

Pramení v pohorí Sichote-Aliň a tečie severným smerom, kde tvorí časť rusko-čínskej hranice. V Chabarovsku sa vlieva do Amura ako jeho pravobrežný prítok. Je  dlhá. Zamŕza v novembri, pod ľadovým príkrovom je až do apríla. Asi 60&nbsp;% vody pochádza z dažďových zrážok, zo snehu asi 3035&nbsp;%, zvyšok tvorí podzemná voda.

Na ruskej strane bolo v minulosti dislokované ussurijské kozácke vojsko.

V roku 1969 sa na tejto rieke a okolí odohrali sovietsko-čínske boje.

## Iné projekty

## Externé odkazy
* Podrobnosti a mapa - po anglicky 
* Mapa 

Kategória:Rieky v Rusku
Kategória:Rieky v Číne
SpaceShipTwo

[thumb|SpaceShipTwo (uprostred) pripojený k štvormotorovému nákladnému dvojtrupému lietadlu [Scaled Composites White Knight Two|White Knight Two, ktoré sa používa na vynesenie do výšky a vypustenie tohto raketoplánu]]

**Scaled Composites Model 339 SpaceShipTwo** (**SS2**) je projekt cestovného raketoplánu americkej spoločnosti Virgin Galactic, ktorý nadväzuje na predchádzajúci projekt SpaceShipOne. Cieľom projektu je vyvinúť raketoplán pre dopravu turistov, ktorí by sa mali krátko dostať do kozmického priestoru.

## Štarty
Skúšobné lety sa uskutočňujú na základni Edwards Air Force Base v púšti Mojave v Kalifornii. Počas roku 2009 sa pripravujú prvé štarty s posádkou z operačného strediska Spaceport America v Novom Mexiku. Galactic plánuje vyrobiť minimálne päť šesťmiestnych raketoplánov (dvaja piloti, štyria pasažieri) s dvoma materskými loďami a postupne ich vysielať na suborbitálny let aj denne.

## Letenky
Letenka pre záujemcov má cenu asi 200 000 dolárov. Záujemcovia musia prejsť prísnou zdravotnou prehliadkou. 

## Plány
Pripravuje sa program SpaceShipThree, ktorý by umožnil kozmickým turistom krúžiť okolo Zeme na jej obežnej dráhe.

## Externé odkazy

* Článok na iDNES 
* Článok na astro.cz 
* Článok na kozmonautika.sk 

Kategória:Kozmické raketoplány
Kategória:Virgin Galactic
Kategória:Suborbitálne kozmické lety
Sojuz TMA-12

**Sojuz TMA-12** () bol ruský pilotovaný kozmický let v rámci programu Sojuz. Sojuz TMA-12 vyštartoval 8. apríla 2008 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 17. Na palube Sojuzu TMA-12 sa nachádzala aj I So-jon, ktorá sa stala prvou občiankou Kórejskej republiky vo vesmíre. Sojuz TMA-12 zostal u ISS ako záchranná loď až do októbra 2008, kedy sa s ním vrátili späť na Zem Sergej Volkov, Oleg Kononenko a vesmírny turista Richard Garriott.

## Posádka
**Členovia posádky ISS Expedície 17**
*Sergej Volkov
*Oleg Kononenko
**Prvý kórejský kozmonaut**
*Ji So-jon

## Popis misie
Štart misie sa uskutočnil 8. apríla 2008 z kozmodrómu Bajkonur v Kazachstane. Pripojenie k ISS sa uskutočnilo vo štvrtok 10. apríla 2008. Členovia Expedície 17 nahradia na palube ISS americkú kozmonautku Peggy Whitsonovú a ruského kozmonauta Jurija Malenčenka, ktorí na ISS pracovali približne pol roka. Kórejčanka Ji So-jon sa po niekoľkodennom pobyte na ISS vrátila spoločne s Whitsonovou a Malenčenkom na Zem pomocou lode Sojuz TMA-11.

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2008
Kalisz

**Kalisz** (slovensky Kališ) je jedno z najstarších poľských miest nachádzajúce sa v strednom Poľsku na rieke Prosna, v juhovýchodnej časti Veľkopoľského vojvodstva, v okrese Powiat Kalisz. 

Prvá písomná zmienka o meste Kalisz je z 2. storočia, jej autorom je grécky geograf Ptolemaios. V roku 1264 vydal Boleslav VI. Pobožný Kališský štatút. Išlo o jedinečné ochranné privilégium pre židov počas ich prenasledovania v západnej Európe, vďaka ktorému sa Poľsko v nasledujúcich storočiach stalo cieľom ich migrácie z iných krajín. V rokoch 1975-1998 hlavné mesto kaliského vojvodstva.

Má 107 019 obyvateľov (2009) a je najväčším mestom kalisko - ostrowskej konurbácie.

## Vývoj počtu obyvateľov

## Osobnosti
* Stanisław Wojciechowski (* 1869 - † 1953), poľský politik a prezident

## Partnerské mestá

## Galéria

Obrázok:PL Kalisz KosciolNoc.JPG|Kostol sv. Jozefa
Obrázok:PL Kalisz Pomnik.JPG|Ján Pavol II pomník
Obrázok:PL Kalisz Park.JPG|Park
Obrázok:Kalisz-Kaliniec.jpg|časť mesta - Kaliniec


## Referencie

## Iné projekty

## Externé odkazy
* Oficiálna stránka 
* Fotogaléria Kalisza 

Kategória:Mestá vo Veľkopoľskom vojvodstve
Jean-Marie Balestre

**Jean-Marie Balestre** (* 9. apríl 1921, Saint-Rémy-de-Provence† 27. marec 2008, Saint-Cloud) bol francúzsky novinár a funkcionár v automobilovom športe.

V rokoch 19791991 pôsobil ako predseda Medzinárodnej federácie športových automobilov (FISA) a v rokoch 19861993 viedol Medzinárodnú automobilovú federáciu (FIA). Obe funkcie potom po ňom prevzal Max Mosley.

V mladosti sa zúčastnil občianskej vojny v Španielsku. Po návrate študoval právo a potom pôsobil ako novinár. Po 2. svetovej vojne sa objavilo dôvodné podozrenie, že kolaboroval s Nemcami. Toto odmietol s odvodnením, že fungoval ako dvojitý agent.

V roku 1952 založil Fédération Française du Sport Automobile.

## Externé odkazy
* Nekrológ na guardian.co.uk

## Zdroj

Kategória:Francúzski športoví funkcionári
Kategória:Francúzski športoví novinári
Kategória:Osobnosti Formuly 1
Dohoda o pracovnej činnosti

**Dohoda o pracovnej činnosti** je typ dohody o práci vykonávanej mimo pracovného pomeru. Upravená je v § 223 - 225 a  §228a  Zákonníka práce.

## Príslušné ustanovenia Zákonníka práce
§223 - 225: - pozri v článku dohoda o práci vykonávanej mimo pracovného pomeru

*§ 228a (1) Na základe dohody o pracovnej činnosti možno vykonávať pracovnú činnosť v rozsahu najviac 10 hodín týždenne.*

*(2) Dohodu o pracovnej činnosti je zamestnávateľ povinný uzatvoriť písomne, inak je neplatná. V dohode o pracovnej činnosti musí byť uvedená dohodnutá práca, dohodnutá odmena za vykonávanú prácu, dohodnutý rozsah pracovného času a doba, na ktorú sa dohoda uzatvára. Jedno vyhotovenie dohody o pracovnej činnosti je zamestnávateľ povinný vydať zamestnancovi.*

*(3) Dohoda o pracovnej činnosti sa uzatvára na určitú dobu alebo na neurčitý čas. V dohode možno dohodnúť spôsob jej skončenia. Okamžité skončenie dohody možno dohodnúť len na prípady, v ktorých možno okamžite skončiť pracovný pomer. Ak spôsob skončenia nevyplýva priamo z uzatvorenej dohody, možno ju skončiť dohodou účastníkov k dohodnutému dňu a jednostranne len výpoveďou bez uvedenia dôvodu s 15 - dennou výpovednou dobou, ktorá sa začína dňom, v ktorom sa písomná výpoveď doručila.*

## Zdroj
*Zákonník práce 311/2001 Z.z. v znení účinnom od 1.1.2013

Kategória:Pracovné právo
Carlingford Lough

thumb|Jazero Carlingford Lough
**Carlingford Lough** (ír. *Loch Cairlinn*) je lagúnové jazero v Írsku. Meria na dĺžku cca , na šírku  v najužšom až  v najširšom mieste. Hlavnou zdrojnicou, ktorá ústi do jazera je rieka Newry, z ostatných najmä Causeway Water na severnom a Ryland na južnom brehu. Jazero je spojené s Írskym morom úzkym prielivom medzi mysmi Greenore Point a Duggans Point.

Severný breh jazera patrí Severnému Írsku (grófstvo Down), kým južný breh na polostrove Cooley Írsku (grófstvo Louth). Najväčším sídlom na brehu jazera je mesto Warrenpoint, ktoré leží v severozápadnom cípe jazera, pri ústí rieky Newry a kanála Newry Canal. Medzi ďalšie významné sídla patrí mestečko Rosstrevor na severnom a obce Carlingford, Greenore a Omeath na južnom brehu.

Kategória:Jazerá v Írsku
Kategória:Jazerá v Severnom Írsku
Dohoda o vykonaní práce

**Dohoda o vykonaní práce** je typ dohody o práci vykonávanej mimo pracovného pomeru. Upravená je v § 223 - § 226 Zákonníka práce.

## Príslušné ustanovenia Zákonníka práce
§223 - 225: - pozri v článku dohoda o práci vykonávanej mimo pracovného pomeru

*§ 226 (1) Dohodu o vykonaní práce zamestnávateľ môže uzatvoriť s fyzickou osobou, ak rozsah práce (pracovnej úlohy), na ktorý sa táto dohoda uzatvára, nepresahuje 350 hodín v kalendárnom roku. Do rozsahu práce sa započítava aj práca vykonávaná zamestnancom pre zamestnávateľa na základe inej dohody o vykonaní práce.*

*(2) Dohoda o vykonaní práce sa uzatvára písomne, inak je neplatná. V dohode o vykonaní práce musí byť vymedzená pracovná úloha, dohodnutá odmena za jej vykonanie, doba, v ktorej sa má pracovná úloha vykonať, a rozsah práce, ak jej rozsah nevyplýva priamo z vymedzenia pracovnej úlohy. Písomná dohoda o vykonaní práce sa uzatvára najneskôr deň pred dňom začatia výkonu práce.*

*(3) Pracovná úloha sa musí vykonať v dohodnutej dobe, inak môže zamestnávateľ od dohody odstúpiť. Zamestnanec môže od dohody odstúpiť, ak nemôže pracovnú úlohu vykonať preto, že mu zamestnávateľ neutvoril dohodnuté pracovné podmienky. Zamestnávateľ je povinný nahradiť škodu, ktorá mu tým vznikla.*

*(4) Odmena za vykonanie pracovnej úlohy je splatná po dokončení a odovzdaní práce. Medzi účastníkmi možno dohodnúť, že časť odmeny bude splatná už po vykonaní určitej časti pracovnej úlohy. Zamestnávateľ môže odmenu po prerokovaní so zamestnancom primerane znížiť, ak vykonaná práca nezodpovedá dohodnutým podmienkam.*

*(5) Ak zamestnanec zomrie pred splnením pracovnej úlohy a zamestnávateľ môže jej výsledky použiť, právo na odmenu primeranú vykonanej práci a právo na náhradu účelne vynaložených nákladov nezaniká a stáva sa súčasťou dedičstva.*

## Zdroj
*Zákonník práce 311/2001 Z.z. v znení účinnom od 1.1.2013

Kategória:Pracovné právo
Newcastle

**Newcastle** môže byť:

*sídlo v Írsku:
**v grófstve Galway, pozri Newcastle (grófstvo Galway)
**v grófstve Limerick, pozri Newcastle West
**v grófstve Meath, pozri Newcastle (grófstvo Meath)
**v grófstve South Dublin, pozri Newcastle (grófstvo South Dublin)
**v grófstve South Tipperary, pozri Newcastle (grófstvo South Tipperary)
**v grófstve Wicklow, pozri Newcastle (grófstvo Wicklow)

*sídlo v Kanade:
**v Novom Brunšviku, pozri Newcastle (Nový Brunšvik)
**v Ontariu, pozri Newcastle (Ontario)

*sídlo v Spojenom kráľovstve:
**veľkomesto v Anglicku (Tyne and Wear), pozri Newcastle upon Tyne
**v Anglicku (Herefordshire), pozri Newcastle (grófstvo Herefordshire)
**v Anglicku (Shropshire), pozri Newcastle (grófstvo Shropshire)
**v Anglicku (Staffordshire), pozri Newcastle-under-Lime
**v Severnom Írsku, pozri Newcastle (grófstvo Down)
**vo Walese (Carmarthenshire), pozri Newcastle (grófstvo Carmarthenshire)
**vo Walese (Glamorgan), pozri Newcastle (grófstvo Glamorgan)
**vo Walese (Monmouthshire), pozri Newcastle (grófstvo Monmouthshire)

*sídlo v Spojených štátoch amerických:
**v Colorade, pozri New Castle (Colorado)
**v Delaware, pozri New Castle (Delaware)
**v Indiane, pozri New Castle (Indiana)
**v Kalifornii, pozri Newcastle (Kalifornia)
**v Kentucky, pozri New Castle (Kentucky)
**v Maine, pozri Newcastle (Maine)
**v Nebraske, pozri Newcastle (Nebraska)
**v New Hampshire, pozri New Castle (New Hampshire)
**v New Yorku, pozri New Castle (New York)
**v Oklahome, pozri Newcastle (Oklahoma)
**v Pensylvánii, pozri New Castle (Pensylvánia)
**v Texase, pozri Newcastle (Texas)
**vo Virgínii, pozri New Castle (Virgínia)
**vo Washingtone, pozri Newcastle (Washington)
**vo Wyomingu, pozri Newcastle (Wyoming)

*mesto v Austrálii, v Novom Južnom Walese, pozri Newcastle (Austrália)
*mesto v Južnej Afrike, pozri Newcastle (Južná Afrika)
*sídlo v Karibiku (Svätý Krištof a Nevis), pozri Newcastle (Nevis)
Viazma

**Viazma** () je mesto v Rusku, administratívne centrum Viazemského okresu, nachádzajúceho sa vo východnej časti Smolenskej oblasti. V roku 2005 v meste žilo 56&nbsp;500 obyvateľov. Viazma je významnou železničnou križovatkou na trati Moskva — Smolensk a Ržev — Kaluga.

Mesto sa nachádza na rieke Viazme, 175 km od Smolenska, vo Viazemskej vrchovine, kde rieka Viazma prudko mení  smer toku z juhu na severozápad.

## Dejiny
Prvá písomná zmienka o meste pochádza z roku 1239, no mesto bolo osídlené už podstatne skôr. Začiatkom 15. storočia mesto obsadili litovské vojská, no v roku 1494 ju získalo moskovské kniežatstvo. Tí mesto prestavali na vojenskú pevnosť, z ktorej do dnešných dôb zostala už len jedna veža.

Počas vlády Ivana Hrozného patrilo mesto od roku 1565 k opričnine. Počas obdobia smuty v okolí mesta prepuklo niekoľko roľníckych povstaní, po útoku poľských vojsk mesto prechádzalo niekoľkokrát z rúk do rúk. V roku 1612 Viazma poslala oddiel do vojska Dimitrija Požarského. Okolo roku 1630 cár Michail Fiodorovič nariadil postaviť nové opevnenia. Do roku 1632 bola postavená nová pevnosť - veľké dolné mesto.

Od 21. októbra 1654 do 10. februára 1655 bola Vjazma krátko sídlom cára Alexeja Michailoviča, ktorý sa kvôli epidémii nevrátil do Moskvy zo Smolenska.

22. októbra 1812 počas Napoleonovho vpádu do Ruska pri meste v bitke cárske jednotky porazili ustupujúce napoleonské vojská. Koncom 19. storočia sa Viazma stala veľkým obchodným mestom.

Cez druhú svetovú vojnu bolo mesto 7. októbra 1941 obsadené Nemcami. Počas bojov predchádzajúcich útoku na Moskvu bolo obkľúčené v okolí mesta veľké množstvo sovietskych vojsk. Oslobodené bolo 12. marca 1943 jednotkami Západného frontu (oddiely 5. a 33. armády) počas rževsko-viazemskej operácie.

## Partnerské mestá
* Orša, Bielorusko

## Iné projekty

Kategória:Mestá v Rusku
Joe Viterelli

**Joe Viterelli** (* 10. marec 1937, New York, USA – † 28. január 2004, Las Vegas, Nevada) bol americký herec.

## Filmografia
* 2002 Preber si to znovu
* 2002 Slúžiť Sáre
* 2001 Ťažko zamilovaný
* 1999 Mickeyho modré oči
* 1999 Preber si to
* 1998 Mafiósso
* 1996 Likvidátor
* 1995 Križovatka smrti
* 1993 Firma
* 1991 Gangsteri

Kategória:Filmoví herci USA
Kategória:Televízni herci USA
Kategória:Osobnosti USA talianskeho pôvodu
Kategória:Osobnosti z Bronxu
Gymnázium (Topoľčany, 17. novembra 1180/16)

**Gymnázium Topoľčany** je gymnázium, ktoré ponúka štúdium s maturitou. Bolo zriadené v roku 1936. Riaditeľkou je PaedDr. Martina Mazáňová, PhD. V školskom roku 2011/2012 navštevuje školu 660 žiakov v 23 triedach.

## Známi absolventi
* Peter Blaho – slovenský právnik a vysokoškolský pedagóg
* Ján Sokol – najskôr bratislavsko-trnavský arcibiskup a metropolita, neskôr trnavský arcibiskup
* Miroslav Šatan – hokejista
* Robert Fico – politik, predseda vlády SR

## Referencie

## Externé odkazy
* Oficiálna stránka gymnázia

Kategória:Gymnáziá na Slovensku
Kategória:Školy v Topoľčanoch
Kategória:Organizácie v zriaďovateľskej pôsobnosti Nitrianskeho samosprávneho kraja
Kategória:Organizácie založené v 1936
Petra Černocká

**Petra Černocká** (* 24. november 1949, Praha) je česká herečka a speváčka, sestra diskdžokeja Pavla Černockého a sesternica herca Vlastimila Brodského.

## Životopis
Na konzervatóriu vyštudovala operný spev a hru na klavír, po absolvovaní školy začínala spievať so skupinou Pastýři Petra Hanniga. V Divadle Semafor hrala v legendárnej Šimkovej a Grossmanovej hre *Besídka v rašeliništi*, neskôr v Suchého hre *Čarodějky*.  Mladú čarodejnicu Saxanu, lietajúcu na metle, si zahrala aj zaspievala o niečo neskôr vo filme *Dívka na koštěti* scenáristu Miloše Macourka a režiséra Václava Vorlíčka. Ako herečka sa objavila aj v ďalších televíznych programoch Česko-slovenskej televízie.  

Ako speváčka potom dlhé roky vystupovala so skupinou Kardinálové Zdenka Mertu. Má dcéru Barboru Vaculíkovú, ktorá je tiež speváčkou pôsobiacou v skupine Yellow Sisters. V súčasnej dobe vystupuje s manželom Jiřím Pracným.

## Diskografia
### Singlové albumy
* *Vůbec nejsem zvláštní / My dva si máme dál co říct* - Supraphon
* *Hloubej /Až prijdeš poprvé sám* - Supraphon
* (1978) *Klub jachtový / Čekám* - Supraphon
* (1974) Koukej přijít včas / Teče voda, teče - Supraphon
* (1973) *Líný štěstí / A láska se musí nám zdát* - Supraphon

### LP albumy
* (1986) *Monitor* - Supraphon (Petra Černocká a Kardinálové Zdeňka Merty)
* (1979) *Ten kluk už dávno se mnou není* - Supraphon
* (1975) *Lidí se ptej* - Supraphon       

### CD albumy
* (2006) *Souhvězdí střelce* - Studio Michael
* (2006) *Se mnou si píseň broukej* (20x Petra Černocká) - Sony BMG
* (2005) *Se mnou si píseň broukej*(Story) - Universal Music
* (1999) *Lásku blízko mám* - Venkow Records
* (1996) *Saxana dětem* - Happy Music
* (1996) *Tennessee Whiskey* - Happy Music
* (1994) *Náklaďák* - Presston

## Kompilácie
* (2007) *Hity z českých filmů a pohádek 1+2* - Popron Music -05. „Saxana“
* (2006) Legendy českého popu 70.léta - Universal Music -11. „Tamtamy“
* (2006) *Tv hity z televizných filmů a serialů* - Universal Music -19. „Saxana“ -cd2
* (2006) *Snídaně v trávě* - Universal Music -03. „Tamtamy“
* (2004) *Hitparáda 70. léta* - Supraphon -10. „Saxana“
* (2003) *To byl váš hit - 70. léta* - Levné knihy,[FR Centrum] -05. „Koukej se mnou si píseň broukej“
* (2003) *Naše hity 5* - Supraphon -08. Adié, řeknu vám“
* (1999) *České hity 1975* - -04. „Náklaďák“
* (1999) *České hity 1974* - -15. „Koukej přijít včas“
* (1999) *České hity 1973* - -16. „Adié, řeknu vám“
* (1999) *České hity 1972* - -04. „Saxana“
* (1999) *České hity 1971* - -16. „Jedou vozy“
* (1999) *České hity 1968* - -07. „Ovečka“
* (1996) *Rozvíjej se poupátko*- Supraphon - „Saxana“
* (1994) *Hity 1971* - Supraphon
* (1994) *Hity 1968* - Supraphon

## Literatúra
* (2003) Petra Černocká - Co mě maminky (ne)naučily - Ikar, ISBN 80-249-0296-6,  (autobiografická kniha)

## Iné projekty

## Externé odkazy
*Oficiálna stránka Petry Černockej
*Životopis Petry Černockej
*Petra Černocká na cfn.cz 

## Zdroj

Kategória:České popové speváčky
Kategória:České divadelné herečky
Kategória:České filmové herečky
Kategória:České televízne herečky
Kategória:Českí rozhlasoví moderátori
Kategória:Súrodenci v hudbe
Kategória:Osobnosti z Prahy
Ernest Borgnine

**Ernest Borgnine**, vlastným menom *Ermes Effron Borgnino*, (* 24. január 1917, Hamden, Connecticut, USA – † 8. júl 2012, Los Angeles, Kalifornia, USA) bol americký herec.

## Filmografia
*neúplná*
* 1967 – *[[Tucet špinavcov]]*
* 1969 – *[[Divoká banda]]*
* 1972 – *[[Dobrodružstvo Poseidona]]*
* 1977 – *[[Ježiš Nazaretský (TV seriál)]]*
* 1979 – *[[Na Západe nič nového]]*
* 1980 – *[[Superpolicajt]]*
* 1981 – *[[Útek z New Yorku]]*
* 1984 – *[[Airwolf (TV seriál)]]*
* 1987 – *[[Ostrov pokladov (TV seriál)]]*
* 1993 – *[[Walker, texaský ranger]]*
* 1997 – *[[Gattaca]]*

## Iné projekty
 

## Externé odkazy
*
*

Kategória:Filmoví herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Emmy
Kategória:Hollywoodsky chodník slávy
Kategória:Osobnosti USA talianskeho pôvodu
Kategória:Osobnosti z Connecticutu
Bitka pri Lamači

**Bitka pri Lamači** bolo záverečné vojenské stretnutie rakúskej a pruskej armády v rakúsko-pruskej vojne v roku 1866.

Vojna sa začala na pruských hraniciach v severných Čechách, pokračovala dejiskom najväčšej bitky pri Hradci Králové a ukončená bola krviprelievaním v Lamači pri Bratislave. 

Útočiaca pruská armáda prenasledovala časť porazených rakúskych jednotiek popri rieke Morava. 19. júla obsadila Malacky a o dva dni Stupavu. Prusi sa chystali dobyť Bratislavu, dôležité strategické miesto. Boli by si tak posilnili pozície v prípadnom útoku na Viedeň. 

Rakúske jednotky vytvorili pred Bratislavou mohutný obranný val, rozprestierajúci sa od návršia Hrubá Pleš až po svahy Devínskej Kobyly. Silné delostrelectvo rozostavili pri Lamači a Dúbravke, aby chránilo prístupové cesty od Stupavy. Útok Prusov sa začal ráno 22. júla silnou delostreleckou paľbou na Dúbravku a Lamač. Medzitým sa ďalšie oddiely pokúsili o obchvat rakúskych obranných línií cez Kamzík. Napokon bol útok Prusov odrazený. Pred rozhodujúcim útokom Prusov Bratislavu zachránil začiatok prímeria uzavretého v Mikulove. 

V tejto poslednej bitke rakúskej-pruskej vojny padlo niekoľko sto vojakov na jednej i druhej strane. Ich hroby sú roztrúsené v okolí Lamača, Dúbravky a po návrší Kamzíka. Mierové rokovania sa začali v Mikulove a pokračovali v Prahe, kde 23.8.1866 podpísali mierovú zmluvu. Pražským mierom sa Rakúsko zaviazalo, že sa úplne zrieka Nemecka a svojej nemeckej politiky vôbec. Muselo zaplatiť vojnovú kontribúciu 20 miliónov pruských toliarov. Výsledok vojny bol jedným z určujúcich faktorov neskoršieho rakúsko-uhorského vyrovnania v roku 1867.

## Galéria

Obrázok:Lamač_pamätník_01.jpg|Pamätník na Vrančovičovej ulici
Obrázok:Lamač cintorín pamätník 01.jpg|Pamätník na lamačskom cintoríne


## Externé odkazy
* O atmosfére po bitke pri Lamači (článok z 27.7.2007)

Kategória:Dejiny Slovenska
Kategória:Dejiny Bratislavy
Kategória:Bitky na Slovensku
Kategória:Bitky v 1866
Riadenie kvality

**Riadenie kvality** alebo staršie **riadenie akosti** môže byť:
*starší názov pre manažérstvo kvality (angl. quality management)
*časť manažérstva kvality zameraná na plnenie požiadaviek na kvalitu (angl. quality control), pozri riadenie kvality (quality control)
Otto František Habsbursko-lotrinský

**Otto František Jozef Habsburský** (* 21. apríl 1865, Graz – † 1. november 1906, Viedeň), bol rakúsky arcivojvoda z habsbursko-lotrinskej dynastie, druhorodený syn arcivojvodu Karola Ľudovíta Habsbursko-lotrinského a jeho druhej manželky Márie Annunciaty Neapolsko-Sicílskej.

## Životopis
V rokoch 18951898 sa s Ottom (celým menom Otto František Jozef Karol Ľudovít Mária) vážne uvažovalo ako s následníkom trónu počas ochorenia jeho staršieho brata Františka Ferdinanda. I cisár František Jozef I. ho začal poverovať úlohami pri reprezentácii krajiny a dynastie. Na jeho príkaz dostal Otto k dispozícii palác Augarten a početnejšie služobníctvo.

No ľahkovážny Otto po úlohe hlavy rodu a štátu vôbec netúžil. Politika ho v podstate nezaujímala. Jeho bezstarostný život a milostné avantúry, ktoré vyhľadával a ktorými sa nijako zvlášť netajil, boli príčinou mnohých klebiet. Svoju manželku, saskú princeznú Máriu Jozefu nemiloval. Ich manželstvo bolo úplne formálne a po narodení druhého syna ju celkom opustil a žil samostatne a nezávisle. Páčilo sa mu, že bol označovaný za najkrajšieho jazdeckého dôstojníka armády „krásny Otto“. Jeho milostné vzťahy so ženami boli početné, väčšinou krátkodobé, ale i dlhšie a vášnivé.

V čase presadenia sobáša jeho brata Františka Ferdinanda so Žofiou Chotkovou došlo medzi oboma bratmi k odcudzeniu. V súkromí sobáš svojho brata s nerovnocennou grófkou bezzásadový Otto podporoval, no na verejnosti sa obával vystúpiť na jeho podporu. Typické pre neho bolo, že v čase najostrejšieho sporu radšej sa utiahol do Benátok a tam čakal na vyriešenie situácie. Očividne hral na obe strany, no pred autoritou cisára mal ozajstný rešpekt.

V dôsledku promiskuitných sexuálnych vzťahov sa Otto nakazil a ochorel na, v tej dobe ťažko liečiteľný, syfilis. Rozklad tkaniva mu postupne zasiahol celý organizmus. Kvôli tomu bol Otto v roku 1904 oslobodený od vojenskej služby; jeho menovanie generálnym inšpektorom jazdectva v roku 1905 bolo iba formálnou záležitosťou.

Zomrel vo Viedni, kde ho opatrovala jeho nevlastná matka Mária Terézia Braganza. Pochovaný je v kapucínskej krypte vo Viedni.

## Rodinné pomery
Z manželstva s Máriou Jozefou Saskou (* 1867 - † 1944) pochádzali dvaja synovia:
* Karol František (* 17. august 1887 – † 1. apríl 1922), neskorší cisár Karol I.
* Maximilián Eugen (* 13. apríl 1895 – † 19. január 1952)

## Rodokmeň Karola Ľudovíta

## Iné projekty

Kategória:Arcivojvodovia
Kategória:Habsbursko-lotrinská dynastia
Kategória:Nositelia Rádu zlatého rúna
Kategória:Osobnosti z Grazu
Kategória:Úmrtia na syfilis
Kategória:Držitelia Radu svätej Anny
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Pochovaní v kapucínskej krypte vo Viedni
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia rakúskeho Rádu zlatého rúna
Kategória:Nositelia Vojenského záslužného kríža (Rakúsko)
Fúzia

**Fúzia** môže byť:
* zlúčenie, splynutie
* v ekonómii (angl. merger): 
** v strednej Európe najmä: splynutie podnikov, pozri splynutie (podniky) 
** napríklad v práve EÚ: splynutie podnikov alebo zlúčenie podnikov (prípadne nepresne aj iné formy akvizície iného podniku), pozri splynutie (podniky) alebo zlúčenie (podniky)
** v americkom práve (v prísnom ponímaní): zlúčenie podnikov, pozri zlúčenie (podniky)
** menej formálne: len splynutie (alebo zlúčenie) približne rovnako silných podnikov
* v biológii skrátene:
** fúzia buniek
** chromozómová fúzia
* skrátene jadrová fúzia
* spoločný album rapera Danosťa a producenta G-Boda, pozri Fúzia (album)

Uskutočňovanie fúzie sa nazýva **fuzionovanie** alebo **fúzovanie**.
Zavinenie (právo)

**Zavinenie** je vnútorný psychický vzťah človeka jednak k vlastnému protiprávnemu konaniu (porušeniu (ohrozeniu) právnej normy), jednak k výsledku tohto protiprávneho konania, ktorý má za následok trestnú alebo civilnú právnu zodpovednosť. Zavinenie môže byť:
*úmyselné (vôľa porušiť právnu normu) – priamy alebo nepriamy úmysel
*neúmyselné z nedbanlivosti – vedomá alebo nevedomá nedbanlivosť
## Zavinenie a jeho vzťah k trestnému právu
Zo zavinenia vychádza subjektívna stránka skutkovej podstaty trestného činu, ktorá vyjadruje psychický vzťah páchateľa ku skutočnostiam charakterizujúcim trestný delikt. V trestnom práve platí zásada, že bez zavinenia niet trestného činu ani trestu. Zavinenie ako obligatórny znak skutkovej podstaty trestného činu sa musí vzťahovať na všetky podstatné okolnosti skutkovej podstaty trestného činu, musí byť dané v čase činu. Jeho forma a intenzita môže byť rôzna. Zavinenie je obligatórnou zložkou subjektívnej stránky trestného činu. Rozlišujú sa dve formy zavinenia: úmysel a nedbanlivosť. 
### Úmyselné zavinenie
Úmyselné zavinenie sa skladá z dvoch zložiek, a to zložky intelektuálnej a zložky vôľovej. Obidve tieto zložky musia zahŕňať jednak ohrozenie alebo porušenie záujmov chránených Trestným zákonom, teda objekt trestného činu a jednak spôsob spáchania trestného činu a ostatné náležitosti, predpokladané príslušným ustanovením Trestného zákona. 
*Úmysel priamy *(dolus directus)* – páchateľ chcel porušiť alebo ohroziť záujem chránený Trestným zákonom. Podľa TZ páchateľ chcel spôsobom uvedeným v tomto zákone porušiť alebo ohroziť záujem chránený týmto zákonom.
*Úmysel nepriamy *(dolus indirectus)* – páchateľ vedel, že svojím konaním môže také porušenie alebo ohrozenie spôsobiť, a pre prípad, že ho spôsobí, bol s tým uzrozumený.

### Zavinenie z nedbanlivosti
Nedbanlivostné zavinenie sa skladá len z intelektuálnej zložky, chýba tu vôľa naplniť znaky skutkovej podstaty trestného činu. 
*Nedbanlivosť vedomá *(culpa luxuria)* – páchateľ vedel, že môže porušiť alebo ohroziť záujem chránený Trestným zákonom, ale bez primeraných dôvodov sa spoliehal, že také porušenie alebo ohrozenie nespôsobí. 
*Nedbanlivosť nevedomá *(culpa negligentia)* – páchateľ nevedel, že svojím konaním môže také porušenie alebo ohrozenie spôsobiť, hoci o tom vzhľadom na okolnosti a na svoje osobné pomery vedieť mal a mohol. 
## Externé odkazy
* 
* Úplné znenie trestného zákona

Kategória:Právo
Závit

thumb|Názvoslovie pri závitoch
thumb|Rôzne druhy závitov,<br />(2a) dvojchodý závit
thumb|Rôzne druhy závitov
thumb|Závitová tyč s maticou, s pravotočivým metrickým závitom
thumb|Pravotočivý závit.
 Pri čelnom pohľade na zvislý závit je jeho pravá strana vyššie.

**Závit** je technický prvok strojných súčiastok, ktorého tvar je definovaný závitovou plochou. Plocha vzniká navinutím profilu na valec pozdĺž skrutkovice pri definovanom stúpaní.

Závit môže byť:
*Pravý (obvyklý)
*Ľavý

*Vnútorný (matica)
*Vonkajší (skrutka)

*Jednochodý
*Viacchodý 

*Rezaný
*Tvárnený (valcovaný)

## Názvoslovie
**Závitová plocha* - plocha, ktorá vznikla pohybom profilu závitu tak, že každý jeho bod opisuje skrutkovicu, pričom osový posun na jednu otáčku je rovný kolmému priemetu profilu závitu do osi, alebo násobku tejto dĺžky celým číslom.
**Skrutkovica* - čiara, ktorú vytvorí bod pri rovnomernom otáčaní okolo pevnej osi a súčasnom rovnomerne v jej smere posúva.
**Profil závitu* - myslená krivka (lomená čiara), ktorá je obmedzená dvoma rovnako vzdialenými bodmi ležiacimi na rovnobežke s osou závitu. Jej vrcholy sú obvykle skosené alebo zaoblené.

## Delenie závitov podľa profilu a stúpania
*Metrický závit (M), vrcholový uhol 60°
**Jemný metrický závit 
*Whitworthov závit (W), vrcholový uhol 55°, rozmery sa udávajú v palcoch (inch), zavedené Whitworthom 1841
**Whithworthov závit s vrcholovou vôľou
*Rúrkový závit (G), vrcholový uhol 55°, rozmery v palcoch, používané inštalatérmi
**Rúrkový závit kužeľový (G kon), (zavedený Whitworthom 1841)
*Oblý závit (Rd), používa sa napr. u spojovacích tiahel vagónov
*Edisonov závit (E), používa sa napr. pri žiarovkách
*Lichobežníkový závit rovnoramenný (Tr) vrcholový uhol 30° (v USA 29°) alebo aj trapézový, používa sa pri obrábacích strojoch
**Lichobežníkový závit nerovnoramenný (S)
*Pancierový závit (Pg), vrcholový uhol 80°, používa sa pri káblových prechodkach
*Plochý závit - prierezom závitu je štvorec
*Loewenherzov závit - vrcholový uhol 53°8' - používaný v Nemecku v 19. storočí, vrcholový úhol zodpovedá rovnostrannému trojuholníku s výškou rovnou podstave.
*Sellersov závit - používaný do začiatku 20. storočia v USA
*Americký hrubý závit (zavedený 1922)
*Americký jemný závit ASME - (zavedený 1907)

## Referencie
Bitka pri Veľkých Kostoľanoch

**Bitka pri Veľkých Kostoľanoch** bolo posledné bojové stretnutie bratríkov s vojskami kráľa Mateja Korvína v roku 1467.

## Predohra
Kvôli sústavným útokom Matejových vojsk sa zvyšky oddielov bratríkov sústredili na Považí. Ich rady posilnili bratríci z Rakúska a Moravy. Ich prvotným cieľom bolo obsadenie strategicky výhodnej Trnavy, no kvôli jej pevným hradbám sa im mesto dobyť nepodarilo. Presunuli sa severnejšie a vybudovali dobre opevnený tábor pri Veľkých Kostoľanoch, odkiaľ podnikali výpady do bližšieho i vzdialenejšieho okolia.

Kapitánom bratríkov bol husitský bojovník Ján Švehla, ktorý predtým istý čas pôsobil dokonca i v Matejových službách.

## Bitka
Matej Korvín obkľúčil tábor bratríkov 6. decembra 1466. Po nepretržitom obliehaní a v obave pred vyhladovaním sa oddiely bratríkov 29. januára nasledujúceho roku Matejovi vzdali.
Kapitán bratríkov Ján Švehla sa pokúsil o útek, ale bol chytený v dedine Stará Turá, ktorú Matej Korvín za zásluhy povýšil na poddanské mestečko.

Okolo dvetisíc bojovníkov padlo, Jána Švehlu a ďalších sto bojovníkov dal Matej obesiť, časť ich zahynula v budínskom väzení. Množstvo preživších bratríkov vstúpilo do kráľových služieb a vytvorilo jadro jeho povestného čierneho pluku.

## Dohra
Porážka bratríckych oddielov v bitke pri Veľkých Kostoľanoch znamenala ich definitívny zánik na území Slovenska.

## Bitka v naračných prameňoch

## Zdroj
* bitka pri Kostoľanoch. In: 

## Referencie

Veľké Kostoľany
Veľké Kostoľany
Kategória:Veľké Kostoľany
Kategória:Bitky v 1467
Run and gun

**Run and gun** (tiež známy ako **run 'n gun** alebo ako strielačka videná z pohľadu zvrchu) je pod-žáner akčných videohier zahŕňajúci elementy hier žánru shoot 'em up a plošinoviek. Tieto hry, ktoré spadajú do kategórie viacsmerových videohier, sa stali za posledných vyše 25 rokov veľmi populárnymi najmä vďaka titulom ako Contra, Commando, Gunstar Heroes, Metal Slug alebo Ikari Warriors. Tieto videohry sa okrem iného stali charakteristickými najmä vďaka podpore hry dvoch hráčov súčasne.
* Existujú dva základné typy tohto podžánru: 
** videné z pohľadu z boku
** umožňujúce izometrický pohľad na scénu respektíve pohľad z vtáčej perspektívy.
Hry videné z pohľadu zboku nútili hráča používať skoky a prikrčenie pre prekonanie prekážok a v postupe hrou, zatiaľ čo u hier prevedených v izometrickom prostredí sa kladie dôraz na schopnosť uhýbania sa nepriateľským strelám a využívanie prirodzených bariér ako krytia.
## Charakteristika
### Výzbroj
Typická hra žánru run and gun pridelí hráčovi na začiatku levelu pomaly strieľajúcu zbraň. V niekoľkých tituloch bola počiatočnou zbraňou zbraň na boj zblízka (najčastejšie dýka) na elimináciu protivníkov na veľmi blízke vzdialenosti. Toto bolo typické pre tituly zo série Metal Slug, Bloody Wolf alebo Rush'n Attack. Tieto hry videné z pohľadu z boku boli zamerané vo veľkej miere prevažne na boj zblízka, ale hráčovi boli prístupné aj strelné zbrane alebo špeciálne vylepšenia, ktoré mohol obdržať po eliminácií určitého bojovníka, respektíve počtu bojovníkov. Ale zahrnutie takýchto herných postupov bolo veľmi ojedinelé, keďže žáner sa zameriaval na rýchlu akciu spojenú zo streľbou ako hlavným spôsobom eliminácie protivníka.
#### Súbory zbraní charakteristické pre najznámejšie tituly
* **Guľomety:** Heavy Barrel, Contra
* **Brokovnice:** Commando, Shock Troopers, Sunset Riders, Contra
* **Plameňomety:** Gunstar Heroes, 
* **Raketomety:** Bloody Wolf, Zombies Ate My Neighbors
* **Laserové zbrane:** Metal Slug, Contra, 
* **Riadené strely:** Gunstar Heroes, Contra III: The Alien Wars, , Metal Slug 2
### Zdravie a vylepšenia
Väčšina hier tohto žánru sa vyznačovala tím, že na väčšinu nepriateľov stačil jeden zásah. Hráčova postava sa mohla vo väčšine prípade obnoviť na mieste kde zahynula, ale so stratou určitých unikátnych predmetov. Iné hry, ako napríklad Gunstar Heroes používali systém zásahových bodov.
### Multiplayer
Hry žánru *run and gun* sa často vyznačujú možnosťou kooperatívnej hry.

Kategória:Videohry
Kategória:Počítačové hry
Kategória:Žánre počítačových hier
Podprsenka

thumb|Podprsenka - spredu
thumb|Podprsenka - zozadu

**Podprsenka** je súčasť dámskeho odevu (spodnej bielizne alebo plaviek). Používa sa na zahalenie, podporu, zvýraznenie a modeláciu tvaru poprsia.

## História

V antických štátoch ženy spevňovali poprsie omotaním kusom látky okolo hrude. V stredoveku používali spodnú bielizeň hlavne na ochranu vonkajšieho oblečenia, ktoré bolo drahé. Táto spodná bielizeň bola primitívneho strihu - do plachty vyrezali otvor pre hlavu a ruky. Reálnym predchodcom podprsenky bol korzet, ktorý bol rozšírený hlavne v 19. storočí. Dodnes sa považuje za symbol ženskosti ale aj ako najkoncentrovanejší kus oblečenia. Ženy si korzet obliekali hlavne kvôli predpísanému krásnemu vzhľadu, ktorý mohli dosiahnuť len úzkym driekom.

Veľké inovácie od Viktoriánov:
* 1829 - zaviedli zapínanie korzetu spredu pre lepšiu manipuláciu s korzetom bez pomoci
* 1830 - korzet z pružného materiálu, ktorý bol pre ženy pohodlnejší
* ako prví zaviedli lemovanie korzetov a farbenie spodnej bielizne

Prvé patenty na podprsenku boli udelené už koncom 19. storočia, napr. v roku 1889 ho získala Francúzska Herminie Cadolle a v roku 1893 Američanka Marie Tucek pod názvom *Breast supporter*. Za skutočnú vynálezkyňu modernej podprsenky sa ale považuje Američanka Marie Phelps Jacobová, ktorá ju vyrobila roku 1913 a o rok na to získala patent. Neskôr svoj patent predala firme Warner Brothers. Práve táto firma ako prvá zaviedla abecedné číslovanie košíčkov podprseniek a tak dokázali zabezpečiť produkty pre ženy s akoukoľvek veľkosťou pŕs.

Veľkým boomom podprseniek boli zlaté hollywoodske časy, kde sa herečky predbiehali vo vymýšľaní rôznych strihov v a typov podprseniek. 
Ženy, ktoré si obľúbili push-up strih, môžu za to ďakovať firme Wonderbra, ktorá ako prvá zaviedla tento strih a pojem na trh.

## Druhy podprsenky
* športová podprsenka – minimalizuje pohyb poprsia, zmierňuje nepohodlie počas náročnej fyzickej námahy (šport, boj) a chráni pred poškodením väzov hrudníka (nosí sa pod tričkom alebo ako vrchné oblečenie)
* podprsenka na dojčenie – špecializovaná podprsenka, ktorá poskytuje dodatočnú oporu ženám, ktoré dojčia, a umožňuje pohodlné dojčenie bez nutnosti vyzliekať si podprsenku.
* push-up podprsenka – podprsenka šitá tak, aby zvýraznila dekolt ženy. Je určená skôr pre menšie veľkosti pŕs. Objem im dodáva stiahnutím pŕs z bokov viac k sebe.
*samolepiaca podprsenka – podprsenka vhodná pod spoločenské šaty bez ramienok s výrazným dekoltom.
*špicatá podprsenka – podprsenka s kužeľovitými, špicatými košíčkami
*otvorená podprsenka s otvorenými košíčkami – podprsenka, ktorá zospodu podopiera ženské prsníky bez toho, aby zakrývala ich bradavky. 


Súbor:Promotional model wearing Adidas sports bra, Taipei Game Show 20080124.jpg|Športová podprsenka
Súbor:Circa 1975 Wonderbra.jpg|Push-up podprsenka


## Iné projekty

## Pozri aj
* veľkosť podprsenky

## Externé odkazy
* História podprsenky
* Jak správně prát podprsenku?

Kategória:Odevy
Siločiarový model

**Siločiarový model** je model, ktorý na znázornenie elektrických polí využíva siločiary, pričom siločiary sú neprerušované, nepretínajú sa, vychádzajú z kladného náboja a končia sa v zápornom. V prípade samostatných alebo niekoľkých súhlasných nábojov sa rozbiehajú do nekonečna a sú kolmé na povrch nabitého telesa.
Kemco

**KEMCO** (Kotobuki System Co., Ltd.) je počítačová firma zaoberajúca sa vývojom a vydávaním počítačových hier založená v roku 1984 ako divízia spoločnosti *Kotobuki Engineering & Manufacturing Co., Ltd.*

Firma KEMCO začala vyvíjať a publikovať hry od roku 1985 prvýkrát pre hernú konzolu NES.

Firma sa stala známou najmä vďaka sérií videohier *[[Top Gear (počítačová hra)|Top Gear]]*.

## Externé odkazy
* Oficiálna stránka 
* ''KEMCO'' – Profil na MobyGames 

Kategória:Softvérové podniky
Kategória:Vývojárske a vydavateľské spoločnosti počítačových hier a videohier
Kapacita kondezátora

**Kapacita kondenzátora** je schopnosť kondenzátora udržať na sebe náboj. Ako fyzikálna veličina udáva, aký náboj drží na sebe vodič pri potenciáli 1 volt.

C=εS/d

ε – permitivita, d – vzdialenosť dosiek kondenzatora, S – plocha dosky
Ion Storm

**Ion Storm** bola americká softvérová spoločnosť zaoberajúca sa vývojom počítačových hier. Spoločnost založili 15. novembra roku 1996 John Romero, Tom Hall, Jerry O'Flaherty a Todd Porter. John Romero a Tom Hall predtým pôsobili v spoločnosti id Software od jej vzniku.
## Vytvorené tituly
* Daikatana
* Anachronox
* 

*Daikatana* a *Anachronox* boli pôvodne vyvíjané na Quake engine, ale neskôr boli prepracované do Quake II engine. Po niekoľkých odkladoch bola *Daikatana*  vydaná v apríli roku 2000 a *Anachronox* vyšiel v roku 2001. Následne spoločnosť opustili John Romero a Tom Hall. Spoločnosť bola o štyri a pol roka neskôr  zrušená vlastníkom Eidos Interactive.

## Referencie

## Externé odkazy
* Ion Storm  na MobyGames

Kategória:Podniky v USA
Kategória:Softvérové podniky
Kategória:Vývojárske a vydavateľské spoločnosti počítačových hier a videohier
ScummVM

**ScummVM** je slobodný softvér šírený pod licenciou GNU GPL, ktorý umožňuje bezproblémový beh množstva starších klasických  adventúr, vytvorených pre operačný systém MS-DOS. Ide v podstate o plnohodnotný interpreter jazyka SCUMM vyvinutého firmou LucasArts. 
Súčasťou programu sú i pôvodne zdrojové kódy hier *[[Beneath a Steel Sky]]*, *[[Broken Sword]]* a *[[Broken Sword 2]]* uvoľnené firmou Revolution Software a
adventúry *[[Flight of the Amazon Queen]]*. Podporované sú tiež hry *[[Simon the Sorcerer]]* a *[[Simon the Sorcerer 2]]*.

ScummVM je naprogramovaný v C++. Grafický výstup zabezpečuje knižnica SDL. Tým je zaistená ľahká prenositeľnosť na platformy GNU/Linux, Mac OS X, PalmOS, PocketPC, Microsoft Windows, AmigaOS a MorphOS.

## Referencie

## Iné projekty

## Externé odkazy
* Domovská stránka ScummVM 
* Podporované hry 

Kategória:Slobodný softvér
Kategória:Hry pre Windows
Héfaistión

**Héfaistión** alebo **Hefaistion** (*cca 360 pred Kr., Pella, Macedónia (dnes Grécko) – †324 pred Kr., Ekbatana) bol macedónsky šľachtic; druh, veliteľ jazdy (chiliarchos) a pravdepodobný milenec Alexandra Veľkého. Všeobecne sa usudzuje, že mu patrila najväčšia Alexandrova náklonnosť. 

Pravdepodobne boli najlepšími priateľmi už od detstva, pretože aj Hefaistion získal svoje vzdelanie na dvore Alexandrovho otca. Hefaistion sa prvýkrát objavuje v okamihu, keď Alexander prišiel k Tróji. Tam obaja priatelia vzdali obete pri svätyniach hrdinov Achilla a Patrokla, pričom Alexander poctil Achilla a Hefaistion Patrokla. Aelian vo svojich Varia Historia (12.7) tvrdí, že "tým naznačil, že je predmetom Alexandrovej lásky, tak ako bol Patroklos predmetom Achillovej".

Vzťah, ktorý sa medzi nimi vyvinul bol neobvykle intímny a sexuálny. Báje vravia, že Alexander v boji muž proti mužovi nebol nikdy porazený, na lopatky ho dostal len Hefaistion. Do vyšších funkcií sa dostal v roku 330 pred Kr. ako veliteľ jazdy, čím sa stal po Filótovej smrti; v roku 327 dostal za úlohu premostiť Indus. Neskôr bol vymenovaný za veliteľa osobnej Alexandrovej stráže a nakoniec za veľmoža. V roku 324 pred Kr. pri hromadne svadbe v Súsách si rovnako ako Alexander vzal jednu z Dáreiových dcér. 

Na jeseň roku 324 pred Kr. išiel Alexander do Ekbatany. Tam sa prihodilo, že Hefaistion, oslabený indickou džungľou a gedrozskou púšťou, po jednom z mnohých pijáckych posedení ochorel a zomrel. Alexander bol od žiaľu celý bez seba. Hefaistionovho lekára dal popraviť, niekoľko dní sa postil a potom vypravil monumentálny pohreb. Neskorší rímski spisovatelia opisovali Alexandrov prejav žiaľu ako prehnaný, no Alexandrovi súčasníci ho asi za taký nepovažovali.

Alexander sa zo smrti Hefaistiona až do konca svojho života v Babylone o rok neskôr nespamätal. Otázka Héfaistionovej rýchlej smrti bola nevyriešená. Nevie sa, či bol otrávený žiarlivou Roxanou, spolubojovníkmi, alebo zomrel len na následok choroby. Poslednú poctu, ktorú Alexander Hefaistionovi preukázal bolo okrem nádherného pohrebu vymenovanie za "héróa".

## Iné projekty

Kategória:Narodenia v 60. rokoch 4. storočia pred Kr.
Kategória:Úmrtia v 324 pred Kr.
Kategória:Osobnosti starovekej Macedónie
Vladimír Železný

**Vladimír Železný** (* 3. marec 1945 Samara, ZSSR) je český podnikateľ a politik. Bol scenáristom seriálu bratislavského štúdia Čs. televízie *Okná vesmíru dokorán*. Bol prvým generálnym riaditeľom prvej komerčnej televíznej stanice vo Východnej Európe, TV Nova.

## Politika
V roku 2002 bol zvolený do Senátu Parlamentu Českej republiky vo volebnom okrsku Znojmo za hnutie NEZÁVISLÍ. 

V roku 2004 sa stal poslancom Európskeho parlamentu. V roku 2009 neúspešne kandidoval do Európskeho parlamentu za novú euroskeptickú stranu Libertas.cz.

## Nezákonné krátenie daní
V auguste 2007 bol odsúdený k dvojročnému podmienenému trestu odňatia slobody a k pokute 5 miliónov českých korún za to, že pri dovoze obrazov spolu s galéristom George Novotnym pripravili štát na daniach o takmer 6 miliónov českých korún

## Referencie

## Iné projekty

## Zdroj
* 

Kategória:Českí podnikatelia
Kategória:Poslanci Európskeho parlamentu z Česka
Kategória:Poslanci Európskeho parlamentu (2004 – 2009)
Kategória:Osobnosti zo Samary